เซี่ยงไฮ้คอมโพสิตปิดลบ 16.19 จุด หลังหุ้นไชน่ายูนิคอมร่วง
เซี่ยงไฮ้คอมโพสิตปิดลบ 16.19 จุด หลังหุ้นไชน่ายูนิคอมร่วง
24 ส.ค. 2560

ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดลบ 16.19 จุด หรือ -0.49% แตะที่ 3,271.51 จุด โดยได้รับแรงกดดันจากการร่วงลงของหุ้นไชน่า ยูนิคอม หลังจากที่หุ้นดังกล่าวทะยานขึ้นแข็งแกร่งก่อนหน้านี้
นักลงทุนเทขายทำกำไรหุ้นไชน่า ยูนิคอม หลังจากหุ้นดังกล่าวพุ่งขึ้นแข็งแกร่งก่อนหน้านี้ อันเนื่องมาจากข่าวที่ว่าทางบริษัทได้ยืนยันแผนการปฏิรูปให้นักลงทุนเอกชน ซึ่งรวมถึง อาลีบาบา และ เทนเซ็นต์ เข้ามาถือหุ้น